19. juunil sõidame kõigepealt Opolesse ja sealt edasi rongiga Wroclawisse, umbes tund rongisõitu. Ilus linn, kordatehtud vanalinnaga, natukene nagu Krakowi moodi. Ülikoolilinn ka. Ania ostis just vanalinna endale korteri, käisime siis vaatasime ka, kuidas remont edeneb ja jalutasime niisama. Mingi suuremat sorti simman oli seal käimas (laupäev ikkagi), muusika kostis tasutaks kogu aeg, aga korraga kuulsime, et kurat, eesti keeles nagu laulavad. Jalutasime siis lähemale ja selgus, et Metsatöll teeb parajasti soundcheck'i   . Olime siis ainsad kuulajad lava ees, viibutasime näppe ja andsime jooksvalt teada, kuidas heli kostub.